
	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.1.1. С промените в Кодекса на труда (КТ) (обн. ДВ, бр. 85 от 2023 г., в сила от 01.06.2025 г.) се създава регистър на заетостта, който съдържа единните електронни трудови записи на работниците и служителите по трудово правоотношение (от 1 юни 2025 г.) и на държавните служители (от 1 юни 2026 г.). Съответно, ЗДСл предвижда от 1 юни 2026 г. в регистъра на заетостта да се вписват и съхраняват данни за индивидуалните служебни правоотношения като част от единния електронен трудов запис, който е официален удостоверителен документ за вписаните данни и обстоятелства, свързани с държавната служба на съответното лице (чл. 110, ал. 1 и 2 от ЗДСл, изм. – ДВ, бр. 85 от 2023 г., в сила от 01.06.2026 г.). От същата дата се преустановява ползването (издаване и вписване на данни и обстоятелства) за тази цел на служебни книжки. Сред данните за служебното правоотношение, задължителни за вписване в регистъра на заетостта на основание чл. 112, ал. 1, т. 10 от ЗДСл, е „код на заеманата длъжност“ съгласно Класификатора на длъжностите в администрацията (КДА, Класификатора) или Класификатора на дипломатическите длъжности (КДД) по чл. 42 от Закона за дипломатическата служба (ЗДС). 
Данните в регистъра на заетостта за държавните служители се вписват въз основа на приетите в Националната агенция за приходите (НАП), която разработва и поддържа регистъра на заетостта, електронни трудови записи, подадени от орган по назначаването съгласно приложение № 1 или приложение № 2 (чл. 8, т. 1 от Наредбата за вписване в регистъра на заетостта (НВРЗ). В т. 20 от Указанията за подаване на данни за електронен трудов запис за сключване, изменение и прекратяване на трудов договор и за възникване, промяна и прекратяване на служебно правоотношение (Указанията) по Приложение № 1 към чл. 8, т. 1 от НВРЗ се реферира към 12-цифрен код за всяка отделна длъжност, заемана по служебно правоотношение, съгласно номенклатурата на КДА или 12-цифрен код на длъжностите по КДД, съгласно номенклатура, приета с акт на Министерския съвет.
Действащите КДА и КДД не съдържат изискуемите 12-цифрени кодове на заеманите длъжности за държавни служители съгласно чл. 112, ал. 1, т. 10 от ЗДСл и т. 20 от Указанията по Приложение № 1 към чл. 8, т. 1 от НВРЗ.
Кодовете в КДА за длъжностите по служебно правоотношение е необходимо да бъдат нормативно определени няколко месеца преди 1 юни 2026 г., с оглед на техническото, вкл. софтуерно, обезпечаване на процеса от НАП, която поддържа регистъра на заетостта.
1.1.2. В КДА до 2012 г. длъжностите в администрацията на Министерския съвет (АМС) са били разграничени от тези в министерствата и са били позиционирани в по-високи нива за съответната длъжност. При реформата от 2012 г. е взето решение нивата на длъжностите в двата вида административни структури (АМС и министерства) да се уеднаквят.
Длъжностите в АМС не са позиционирани в КДА съобразно мястото на АМС в йерархията на изпълнителната власт. Администрацията на Министерския съвет и министерствата подпомагат различни органи на изпълнителната власт. Най-високо в йерархията на органите на изпълнителната власт е поставен Министерският съвет, като най-висш орган с обща компетентност. Респективно такова следва да бъде и мястото на администрацията, която го подпомага при осъществяване на правомощията му, като длъжностите в АМС следва да бъдат адекватно позиционирани в КДА. Предложената промяна няма финансово въздействие, не е съпроводена с повишение на възнагражденията на служителите в АМС и за нейното реализиране не са необходими допълнителни бюджетни средства. 
1.1.3. Класификаторът на длъжностите в администрацията постепенно е изгубил своята вътрешна логика и съответствие спрямо йерархията на изпълнителната власт. Проведеното през 2012 г. уеднаквяване на нивата на длъжностите между администрацията на Министерския съвет и министерствата е довело до заличаване на разликите в техните функции и отговорности, което е повлияло върху адекватното им позициониране в класификатора. Паралелно с това, значителното увеличаване на броя на длъжностите и честите изменения без цялостен системен подход са създали предпоставки за непоследователност и затруднения при прилагането на КДА. През 2012 г. в КДА са били обособени 314 длъжности с уникални наименования, но към момента те са вече 492. Класификаторът е претърпял 33 изменения, свързани с въвеждане на нови длъжности по силата на специални закони или по целесъобразност, с отпадане на длъжности, с промяна на изискванията за заемане на длъжността или вида правоотношение. При тези изменения не винаги е спазвана последователността на подреждане на длъжностите в рамките на съответното ниво. Вследствие на прекомерното нарастване на броя на длъжностите и включването на единични признаци в длъжностните наименования, се нарушава логиката на КДА като принципна система за категоризиране и организиране на информацията за длъжностите. Това налага необходимостта от неговото цялостно оптимизиране, вкл. преподредба, преномериране и намаляване на необосновано големия брой на длъжностите в него.
1.1.4. Според нормативно установеното правило в § 6, ал. 1 от Преходните и заключителни разпоредби (ПЗР) на НПКДА използването на други наименования на длъжностите в администрацията е допустимо само ако е предвидено в специален закон. Предложенията за включване в КДА на такива длъжности следва да се правят от администрациите в едномесечен срок от обнародването на закона, като се внасят за разглеждане от Министерския съвет от председателя на Съвета за административната реформа (САР) (§ 7 от ПЗР на НПКДА).
Динамиката на законодателната и институционалната среда не винаги намира своевременно отражение в КДА. Наблюдават се случаи, в които специфични длъжности, регламентирани в специални закони, не са включени или са включени с голямо закъснение или на неподходящо място, което поражда несъответствия и празноти в Класификатора спрямо законовата уредба, практически затруднения при назначаването на служители на такива длъжности и липса на съгласуваност между развитието на административните структури и актуализацията на КДА. Като пример могат да бъдат посочени длъжностите „стажант-аташе“ (позиционирана в несъответстващо (твърде ниско) длъжностно ниво спрямо условията за назначаване и ролята ѝ в системата на дипломатическите длъжности), „държавен здравен инспектор“ и „младши социален работник“ (все още невключени в КДА), както и все още неотразени промени, свързани с преобразуване и/или създаване на административни структури, какъвто е случаят с преобразуването на Комисията за противодействие на корупцията и отнемане на незаконно придобитото имущество (КПКОНПИ) в Комисия за отнемане на незаконно придобитото имущество (КОНПИ) и отделяне от нея на нова Комисия за противодействие на корупцията (КПК) през октомври 2023 г. 
Дипломатическата служба е специален вид държавна служба за осъществяване на външната политика и международните отношения на страната. В службата се постъпва въз основа на публично обявен общ конкурс за длъжност „стажант-аташе“. Длъжността на практика е първото и задължително стъпало, осигуряващо достъп до заемане на следващите длъжности в дипломатическата служба, за които се изисква притежаване на дипломатически ранг. По информация от Министерството на външните работи (МВнР), единствено чрез заемането ѝ вследствие на проведен общ конкурс и преминаването на заложения в нейните рамки изпитателен срок, се дава възможност за получаване на първи дипломатически ранг „аташе“ – в съответствие със заложения в ЗДС принцип на последователно кариерно израстване. Условията за назначаване на тази длъжност изискват кандидатът да има висше образование с образователно-квалификационна степен „магистър“ и да владее най-малко два чужди езика. Въпреки по-високите изисквания, в момента длъжността в КДА е под нивото на длъжности, за които се изисква средно образование, като следва да бъде позиционирана на по-високо ниво. 
По силата на чл. § 6, ал. 1 от ПЗР на Закона за противодействие на корупцията (ЗПК) (обн. ДВ, бр. 84/2023 г.), считано от 6 октомври 2023 г. КПКОНПИ е преименувана на КОНПИ. Промяната в наименованието следва да бъде отразена и в съответните длъжности в КДА. Със същия закон (чл. 7 и сл. и § 7 от ПЗР на ЗПК) е създадена и КПК, чийто статут на служителите е уреден от три нормативни акта – ЗДСл, КТ и ЗПК. Администрацията на КПК като нова структура следва да бъде приведена в съответствие с действащото законодателство. В тази връзка, за служителите със статут по ЗДСл и КТ, КПК декларира, че прилага КДА, с оглед на което се предлага в КДА в наименованията на всички ръководни и експертни длъжности, заемани в администрацията на КПК, да се добави „Комисия за противодействие на корупцията“. 
Съгласно чл. 12, ал. 2 от Закона за здравето (ЗЗ) държавният здравен контрол се извършва от държавни здравни инспектори в Министерството на здравеопазването (МЗ), регионалните здравни инспекции (РЗИ) и Националния център по радиобиология и радиационна защита. Държавните здравни инспектори в МЗ и РЗИ са държавни служители. В Наредба № 36 от 2009 г. за условията и реда за упражняване на държавен здравен контрол е регламентирано същото законово положение за осъществяването на дейностите, свързани с държавния здравен контрол и извършването им от държавни здравни инспектори. С оглед спецификата на дейността на държавните здравни инспектори и обществената значимост на дейността им от гледна точка на опазване на здравето на хората, е необходимо създаването на ясна регламентация в подзаконовата нормативна уредба (КДА и НПКДА) на длъжността „държавен здравен инспектор“, в 4 степени, и въвеждане на минимални изисквания към длъжността. 
Дейността на специализираната администрация на Агенцията за социално подпомагане (АСП) се осъществява от служители на длъжностите „социален работник" (експертна длъжност със спомагателни функции по трудово правоотношение) и само две длъжности по служебно правоотношение –  „старши социален работник“ и „главен социален работник“, надлежно регламентирани в КДА и НПКДА. Не съществува длъжност с експертни аналитични функции за заемане по служебно правоотношение в АСП, за която не се изисква професионален опит. Съществуващият в КДА пропуск, както и спецификата на социалната работа, създава редица затруднения при набирането на служители, притежаващи необходимата квалификация и образователен ценз, които да започнат професионалния си път в системата на АСП без предходен опит, в съответствие с предвиденото в ЗДСл конкурсно начало. За запълване на тази празнота се предлага въвеждане на длъжност „младши социален работник“ по служебно правоотношение с експертни аналитични функции. Промяната ще бъде реализирана в рамките на утвърдения бюджет на АСП, поради което няма да има необходимост от осигуряване на допълнителен финансов ресурс.
В Министерството на вътрешните работи (МВР) има необходимост от разширяване на приложното поле на длъжностите „главен юрисконсулт“ и „старши юрисконсулт“ в структури по чл. 37, ал. 1, т. 1, 5, 6 и 8 от Закона за Министерството на вътрешните работи (ЗМВР), областната дирекция (ОД) на MBP и териториални звена на структурите на МВР с район на действие на територията на гр. София, като се прибавят и структури по чл. 37, ал. 1, т. 4 от ЗМВР. Целта на допълнението е да се отговори на нарастващата необходимост през последните години от изпълнение на дейности в дирекция „Вътрешна сигурност“ (свързани с изготвяне и прилагане на нормативни и административни актове, правни становища, процесуално представителство и др.) от служители с юридическо образование. За реализиране на предложеното допълнение не са необходими допълнителни щатни бройки извън нормативно определената обща щатна численост на МВР и допълнителен финансов ресурс по бюджета на МВР. 
По предложение на МВР чрез допълнение в НПКДА се разширява и приложното поле на съответните длъжности от Класификатора в МВР и за Института по психология, във връзка със създаването на този институт с новата т. 11 на чл. 37, ал. 1 от ЗМВР със ЗИД на ЗМВР, обн. в ДВ бр. 60 от 2020 г.
През последните години Агенцията за ядрено регулиране (АЯР) полага системни усилия за трайно разрешаване на кадровия проблем, в изпълнение на препоръката на Международната агенция за атомна енергия за преодоляване на кадровия дефицит и за привличане и задържане на млади специалисти и експерти с подходящо образование и квалификация и засилване на експертния потенциал на агенцията като регулаторен орган. Стремежът на АЯР е да стане привлекателен работодател за висококвалифицирани специалисти в областта на ядрената безопасност и радиационната защита, от каквито има недостиг в страната. За целта се предлага създаване на длъжност „инспектор по ядрена безопасност и радиационна защита“, степенувана в 4 степени съобразно обхвата, обема и сложността на изпълняваните дейности, които се позиционират на длъжностните нива на независимите колегиални регулаторни органи като Комисията за регулиране на съобщенията, Комисията за защита на конкуренцията, Комисията за защита на личните данни и др. Подобно на тях, АЯР е лицензиращ и административно-контролен орган, със специфични правомощия за осигуряване на безопасното използване на ядрена енергия и източници на йонизиращи лъчения. Позиционирането съответства на тежестта на изискванията към квaлификацията и опита на служителите (необходимите знания и умения за осъществяване функциите на длъжността, свободата на вземане на решения, влиянието на взетите решения и уменията за работа с хора), произтичащи от спецификата, обществената значимост и изискванията за безопасност на дейността на АЯР. За реализиране на предложеното изменение не са необходими допълнителни средства по бюджета на АЯР. 

Предвидените множество комплексни изменения в Класификатора (създаване на код за всяка длъжност, цялостно преподреждане и преномериране, промяна на броя на длъжностите чрез премахване на неприложими такива, прегрупиране на съществуващи, добавяне на нови длъжности и създаването на номенклатура на кодовете на длъжностите от КДД) обуславят необходимостта от приемане на нов КДА.
Създаването на нови длъжности в КДА и определянето на кодове за длъжностите от КДА и КДД налагат извършването на едновременни промени в НПКДА с оглед синхронизиране на нормативната уредба. 
1.1.5. Законът за въвеждане на еврото в Република България предвижда приемането на изменения и допълнения в подзаконови нормативни актове, необходими за изпълнението на закона, които да влизат в сила от датата на въвеждане на еврото. В тази връзка се предлагат съответни промени в НПКДА, по отношение на определянето на размера на основната месечна заплата и допълнителните възнаграждения в евро.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Посочените проблеми са свързани с нормативно определени въпроси и не е възможно да бъдат решени без промяна в нормативни актове.
1.3. Посочете защо действащата нормативна рамка не позволява решаване на проблема/проблемите.
Класификаторът на длъжностите в администрацията е подзаконов нормативен акт, който по правилото на чл. 15 от Закона за нормативните актове трябва да съответства на специалните закони, уреждащи длъжности, които липсват или са включени по неподходящ начин в КДА.  
1.4. Посочете задължителните действия, произтичащи от нормативни актове от по-висока степен или актове от правото на ЕС.
Проектът на Постановление на Министерския съвет не съдържа разпоредби, които произтичат от актове на ЕС. Единствените задължителни действия, произтичащи от нормативни актове от по-висока степен (специални закони – Закона за дипломатическата служба, Закона за противодействие на корупцията, Закона за отнемане на незаконно придобитото имущество, Закона за здравето, Закона за социалните услуги, Закона за закрила на детето, Закона за социално подпомагане и Закона за Министерството на вътрешните работи), са свързани с правилното отразяване в КДА и НПКДА на предвидените в съответните закони длъжности и техните специфични функции и изисквания. 
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Последваща оценка на въздействието не е извършвана.

	2. Цели:
2.1. Изпълнение на нормативните изисквания за създаване на кодове на заеманите длъжности по служебно правоотношение, които да бъдат вписвани в регистъра на заетостта
Във връзка с провеждането на политиката за дигитализация в държавната администрация и въвеждането на електронния трудов запис в новия КДА се предлага да бъде въведена допълнителна колона (озаглавена „Код на длъжността, заемана по служебно правоотношение“), с която се изпълнява нормативно установеното задължение за създаване на 12-цифрен код, съгласно изискванията на Наредбата за вписване в регистъра на заетостта (НВРЗ, ДВ бр. 65 от 2024 г., изм. и доп. ДВ. бр.45 от 2025 г., в сила от 01.06.2026 г. за служебните правоотношения по ЗДСл).
За изпълнение на същото задължение по отношение на длъжностите от КДД и поради липса на друг подходящ нормативен акт, в който да бъдат посочени кодове на дипломатическите длъжности, за тях се създава номенклатура (съдържаща съответния код). За длъжностите по трудово правоотношение в КДА не е предвиден код, тъй като за тях се използва кодът по Националната класификация на професиите и длъжностите (НКПД), по който и до момента в НАП са подавани и вписвани необходимите данни в регистъра на заетостта. 
В НПКДА са предвидени промени относно съдържанието на Класификатора във връзка с въвеждането на код на длъжността и неговото формиране, вкл. при необходимост от добавяне на нови длъжности в КДА занапред..
2.2. Адекватно позициониране, оптимизиране и актуализиране на длъжностите в КДА
2.2.1. В съответствие с йерархията на органите на изпълнителната власт и на техните администрации се предлага длъжностите в АМС да се обособят в КДА със самостоятелни длъжностни наименования, като част от тях бъдат позиционирани в по-високи нива и съответно изискванията за заемането им да бъдат завишени. 
Към момента приложимите в АМС длъжности са общо 62 (50 – по служебно и 12 – по трудово правоотношение). Предложените промени засягат длъжности по служебно правоотношение, тъй като основно чрез тяхното изпълнение се подпомага органът на държавната власт при осъществяване на неговите правомощия. Премахва се съществуващото в момента положение длъжности с едно и също наименование и респективно с еднакви функции да се позиционират в различни нива, съобразно административно звено, което ръководят (напр. длъжностите „директор на дирекция „Правителствена канцелария“ в АМС“ и „директор на дирекция в АМС“ в момента са на различни ръководни нива – 3А и 3Б). С предвидените промени длъжностите в АМС ще бъдат позиционирани в КДА съобразно отговорностите и мястото на администрацията в йерархията на изпълнителната власт, като по този начин ще се открои отговорността като съществен фактор при класификацията на длъжностите. 
Предложената промяна няма финансово въздействие и за нейното реализиране не са необходими допълнителни бюджетни средства. 
2.2.2. Предлага се КДА да бъде оптимизиран, вкл. чрез намаляване на броя на съдържащите се в него длъжности. Предложена е по-ясна и по-ефективна структура на Класификатора, като се запазват принципите и логиката на изграждането му. Броят на длъжностните нива и разпределението на длъжностите в тях въз основа на критериите по чл. 1, ал. 3 от НПКДА не се променя. По този начин се запазва обвързването на нивото на длъжността с досегашното му съответстващо ниво на заплащане, съобразно Приложение № 1 към чл. 3, ал. 2 от Наредбата за заплатите на служителите в държавната администрация. В рамките на всяко ниво се прилага единен подход за последователно подреждане на длъжностите. Използват се обобщаващи длъжностни наименования, а не единични както досега, като специфициращото допълнение относно администрацията, в която се прилага длъжността, е изнесено отделно. Чрез прилагането на този подход броят на длъжностните наименования в КДА се намалява се намалява със 132, макар и да са добавени нови длъжности. Запазват се също и кореспондиращите си нива на ръководни и експертни длъжности в рамките на едно и също длъжностно ниво, което дава възможност експертите да се развиват професионално без да е необходимо непременно да заемат ръководна длъжност. Целта на предложената промяна е да се прецизира КДА и да се подобри организирането на информацията за длъжностите в държавната администрация. Реорганизацията на длъжностите в КДА, извън тези по отношение на АМС не изискват последващи административни или организационни действия като преназначаване на съществуващите държавни служители.
2.2.3. В новия КДА намират отражение и получените предложения от различни институции за промени в КДА, свързани с включването на липсващи длъжности, регламентирани в специалното законодателство; отпадане на неактуални и неизползваеми длъжности; промяна на съществуващи наименования на длъжностите, вкл. „степенуване“ (с оглед модела за кариерно израстване); с промяна в обхвата на приложното поле на някои длъжности; с промяна минималните изисквания за заемането на конкретни длъжности и др., както следва:
· [bookmark: _Hlk212460943]По предложение на МЗ (писмо с изх. № 03-08-15 от 23.01.2025 г.) се създава специфична длъжност с ново наименование „държавен здравен инспектор“, съгласно чл. 12, ал. 2 от ЗЗ, със съответстващото ѝ степенуване, която има функции по осъществяване на държавния здравен контрол и ще се прилага в МЗ и РЗИ.
· По предложение на Министерството на труда и социалната политика (писмо с изх. № 03-80 от 28.01.2025 г.) се създава длъжност „младши социален работник“, каквато до момента липсва в КДА, в който обаче са предвидени старши и главен социален работник с висше образование и социален работник със средно образование. Длъжността има функции по Закона за социалните услуги (чл. 74, ал. 4; чл. 84, ал. 3; чл. 133, ал. 4), Закона за закрила на детето (чл. 15, ал. 4; чл. 16, ал. 3; чл. 36г, ал. 2 и 3; чл. 46, ал. 4) и Закона за социално подпомагане (§ 1, т. 11 от Допълнителните разпоредби). Целта е да се осигури кариерна пътека за социалните работници. 
· По предложение на КПК (писмо с изх. № КПК-227 от 24.01.2025 г.) и на КОНПИ (писмо с изх. № ЦУ01.435от 24.01.2025 г.) са направени промени в наименованията на длъжностите, прилагани в двете комисии в съответствие с извършеното преструктуриране, съгласно промените в ЗПК.
· По предложение на МВнР (писмо с изх. № 14-00-50 от 13.01.2025 г.) длъжността „стажант-аташе“, регламентирана в чл. 28 от ЗДС, се позиционира с едно ниво по-високо и се приравнява на длъжността „младши експерт“ (вместо досегашното ѝ ниво „стажант“). Предложението е обсъдено и прието на заседанието на САР, проведено на 11 юни 2025 г., като съгласно Решение № 10 на САР от Протокол № 93 следва да бъде включено в проекта за изменение на КДА.
· Във връзка с предложения за преодоляване на кадровия дефицит, дадени от Агенцията за ядрено регулиране (АЯР) по препоръка на Международната агенция за атомна енергия (писма с изх. № 01-00-1 от 22.01.2025 г. и № 03-00-5-от 06.02.2025 г.) длъжностите за инспектори по ядрена безопасност и радиационна защита, които се прилагат в АЯР, се позиционират в по-високи нива. Целта е привличане и задържане на  млади специалисти и експерти с подходящо образование и квалификация и засилване на експертния потенциал на агенцията като регулаторен орган.
· По предложение на МВР (писмо с изх. № 812100-1263 от 23.01.2025 г.) се разширява приложното поле на длъжностите „главен юрисконсулт“ и „старши юрисконсулт“ в структури по чл. 37, ал. 1, т. 1, 5, 6 и 8 от ЗМВР, областната дирекция на MBP и териториални звена на структурите на МВР с район на действие на територията на гр. София. Целта е да се отговори на нарастващата необходимост през последните години от изпълнение на дейности в отделни структурни звена на МВР. 
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Органи на изпълнителната власт и администрации, прилагащи КДА. 
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант „Без действие“:
Описание:	
Без промяна на КДА и НПКДА. 
Положителни (икономически/социални/екологични) въздействия:
Не са идентифицирани.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Затруднения за ефективното изпълнение на нормативни актове от по-висока степен, както и задълбочаване на несъответствията между нормативната рамка и реалната структура на администрацията.  
 (върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  няма
Административна тежест: няма 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 1 „Промяна на Класификатора на длъжностите в администрацията и на Наредбата за прилагане на Класификатора на длъжностите в администрацията“
Описание:
Вариантът предвижда цялостна реорганизация, оптимизиране и актуализиране на КДА и свързаните с това изменения и допълнения в НПКДА, с цел постигане на по-голяма яснота, съгласуваност и съответствие с действащата нормативна и организационна рамка.
Положителни (икономически/социални/екологични) въздействия:
Новоприетият КДА и съответните изменения и допълнения в НПКДА, както и приетите кодове за дипломатическите длъжности, ще окажат положително въздействие чрез: изпълнение на нормативното задължение за създаване на 12-цифрен код за всяка длъжност, предвидена за заемане от държавни служители; постигане на съответствие и по-висока степен на съгласуваност на класификатора с действащата законова рамка, включително с Кодекса на труда, Закона за държавния служител и специалните закони, регламентиращи отделни видове длъжности; съгласуване на нововъведенията в КДА и НПКДА. Актуализираният класификатор ще отразява реалната йерархия на длъжностите в държавната администрация и ще осигури по-ясна връзка между функциите, нивата на отговорност и изискванията към заеманите позиции. Подобрената структура на КДА ще осигури по-добра организация и управление на човешките ресурси. 
  (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Няма. 
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  няма
Административна тежест: няма
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.

	
	Вариант
 „Без действие“
	Вариант 1

	Ефективност
	Цел 1: Изпълнение на нормативните изисквания за създаване в КДА на уникални кодове на заеманите длъжности по служебно правоотношение, които да бъдат вписвани в регистъра на заетостта
	ниска
	висока

	
	Цел 2: Адекватно позициониране, оптимизиране и актуализиране на длъжностите в КДА
	ниска
	висока

	Ефикасност
	Цел 1: Изпълнение на нормативните изисквания за създаване в КДА на уникални кодове на заеманите длъжности по служебно правоотношение, които да бъдат вписвани в регистъра на заетостта
	ниска
	висока

	
	Цел 2: Адекватно позициониране, оптимизиране и актуализиране на длъжностите в КДА
	ниска
	висока

	Съгласуваност
	Цел 1: Изпълнение на нормативните изисквания за създаване в КДА на уникални кодове на заеманите длъжности по служебно правоотношение, които да бъдат вписвани в регистъра на заетостта
	ниска
	висока

	
	Цел 2: Адекватно позициониране, оптимизиране и актуализиране на длъжностите в КДА
	ниска
	висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
Вариант 1 „Промяна на Класификатора на длъжностите в администрацията и на Наредбата за прилагане на Класификатора на длъжностите в администрацията“
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани конкретни рискове от изпълнението на избрания вариант на действие, включително и за възникване на съдебни спорове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации
· Проведени са консултации
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.
ʘ Предстоят обществени консултации по чл. 26 от Закона за нормативните актове

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


…………………………………………………………………..……………………… ………………………………………………………………………………………….
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения: Н/П
…………………………………………………………………..……………………… ………………………………………………………………………………………….
Приложете необходимата допълнителна информация и документи.

	11. Информационни източници:
Посочените в т. 1.4 и т. 4 закони; получени предложения от администрации за въвеждане в КДА на липсващи или неправилно отразени длъжности спрямо уредбата им в специални закони и др. 
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:
Искрен Иванов
Директор на дирекция „Координация и модернизация на администрацията“
в администрацията на Министерския съвет

